Velvet - Celeb - Megmérgezték Győzikéék kutyáját
2005.09.05. 08:49
Győzi és családja vasárnap este, hazatérésükkor azt vette észre, hogy Buksi kutyájuk - szokásával ellentétben - nem szalad eléjük - írja a Blikk. Mint kiderült, az akita fajtájú eb kinyúlva feküdt a háza előtt és már lélegezni is csak nehezen tudott.
A család egy kis fejvesztett kapkodás, az állatorvos telefonszámának nemtalálása, némi zokogás és idegeskedés után megoldotta a helyzetet. Győzi a kocsi hátsó ülésére fektette a családi jogon szintén valóságshow-sztár kutyát, és Pásztóra, szokott állatorvosukhoz száguldott vele.
Dr. Boros Imre azonnal patkányméregre és kullancsra gyanakodott, és ennek megfelelően járt el, és bár még gyenge és nincs étvágya, Buksi már jobban van. A Gáspár családnak már csak annyi dolga maradt, hogy rendszeresen adják neki az antibiotikumot, és bőségesen itassák. Győzike azonban drámai okokat gyanít a háttérben: úgy véli, megint gyűlölködnek rá az emberek a valóságshow újraindulása miatt.